Gandia comptarà amb un nou reten de la Policia Local a la platja
18 juny 2020

## Gandia comptarà amb un nou reten de la Policia Local a la platja18 juny 2020Última actualització: 14 juliol 2025

![](../gestion/img/_AO_9055-copia.jpg)  
  

El regidor delegat de Seguretat, **Nacho Arnau**, ha informat que ahir van començar les obres d'enderroc de l'antiga Tourist Info situada a primera línia de la platja de Gandia.  
Una actuació programada per a després de l'estiu però que s'ha avançat a causa de les necessitats provocades per la crisi sanitària.  
  
Arnau ha explicat que els treballs tindran un procés d'execució ràpid i que en breu els agents que patrullen la platja comptaran amb un nou espai a la seua disposició. "_Davant la necessitat d'incrementat els efectius de la platja i per augmentar la seguretat de les persones que acudeixen a aquesta, hem decidit procedir a l'enderroc de l'antic edifici que es trobava en molt mal estat_" "_Tenim les dependències del Moll dels Borja, que durant l'estiu compartim amb agents de la Policia Nacional, però ara necessitem un espai per a albergar el nou dispositiu, ja que duplica el nombre d'agents destinats a la zona. Aquesta iniciativa també ens permetrà ser més àgils i efectius en les nostres actuacions convertint aquest espai en un punt clau de la platja_".  
  
Una vegada finalitzat l'enderroc, s'instal·larà una construcció modular que permetrà instal·lar una oficina d'atenció al ciutadà, a més d'espais destinats als agents i els vehicles que utilitzaran durant aquesta campanya estival.  
  
Finalment, l'edil ha recordat que durant aquest estiu, la platja de Gandia comptarà amb més de 40 informadors a peu de platja i que s'ha renovat la senyalització per deixar clares les noves normes d'ús a més d'instal·lar passarel·les d'entrada i sortida de la platja.

[Twittear](https://twitter.com/share)